Şaristanê Wintherthurî yê Kantonê Zurihî yê Swîsre de bi wesîleya 15ê Gulane Roşanê Ziwanê Kurdkî panelêk ame serûberkerdene. Panel hetê Merkezê Komelê Kurdan ê Demokratîkî ra ame dayene û xeylêk kesî tewrê panelî bîyî.
Dilbere Hêma zî tede panelîstan Roşanê Ziwanê Kurdkî fîraz kerd û derheqê mana û girîngîya ziwanê kurdkî de qisey kerd.
Nuştoxî Osman Ozçelîkî qala tarîxê ziwanê kurdkî kerde û vat: ''Ganî ziwanê kurdkî bibo ziwanê perwerdeyî.''
Şaîre Dilbere Hêma zî dîyar kerd ke asîmîlasyon û otoasîmîlasyon Planê Şark Islahatî ra nata dewam keno.
Panel bi şîîranê Dilbere Hêma qedîya.
